ദുരന്തങ്ങളെ അതിജീവിക്കുന്നതില് കേരളം ലോക മാതൃക: മന്ത്രി കെ. രാജന് പാവറട്ടി: ദുരന്തങ്ങളെ അതിജീവിക്കുന്നതില് കേരളം ലോകത്തിന് ഏക്കാലത്തും മാതൃകയാണെന്ന് റവന്യൂ മന്ത്രി കെ.രാജന്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വെങ്കിടങ്ങ് യംഗ്സ്റ്റേഴ്സ് ക്ലബ് കൊവിഡ് പ്രതിരോധ പ്രവര്ത്തനങ്ങളുടെ ഭാഗമായി സംഘടിപ്പിച്ച 9 ഓക്സിജന് കോണ്സെണ്ട്രേറ്ററുകളുടെ വിതരണോദ്ഘാടനം നിര്വഹിക്കുകയായിരുന്നു മന്ത്രി. കൊവിഡ് മഹാമാരിയെ പ്രതിരോധിക്കുന്നതില്, രോഗികള്ക്ക് ചികിത്സ നല്കുന്നതില് കേരള സര്ക്കാരിനെ ലോകം അംഗീകരിച്ചതാണ്. കൊവിഡ് ചികിത്സ സൗജന്യമാക്കിയ കേരള സര്ക്കാരിനെപോലെ ഒരു സര്ക്കാരിനെയും ലോകത്ത് എവിടെയും കാണാന് കഴിയില്ലെന്നും മന്ത്രി പറഞ്ഞു. വെങ്കിടങ്ങ് ഗ്രാമപഞ്ചായത്ത് പ്രസിഡണ്ട് ചാന്ദിനി വേണു അദ്ധ്യക്ഷയായി. മുല്ലശ്ശേരി ബ്ലോക്ക് പ്രസിഡന്റ് ലതി വേണുഗോപാല്, ജനപ്രതിനിധികളായ ബെന്നി ആന്റണി, കെ.സി ജോസഫ്, അര്ദ്രം അസിസ്റ്റന്റ് നോഡല് ഓഫീസര് ഡോ.റാണേ, പി. ചന്ദ്രശേഖരന്, എം.പി ഖാലിദ്, ക്ലബ് ഭാരവാഹികളായ കെ.എ ഷാജി, സി.പി പ്രദീപ്, പി.കെ ഉണ്ണികൃഷ്ണന്, കെ.ആര് രാഗേഷ്, പി.കെ ഹിഷാം, ഫിദാസ്, കെ.ആര് രാജേഷ് എന്നിവര് സംസാരിച്ചു. കോണ്സെണ്ട്രേറ്ററുകളില് 5 എണ്ണം ഡിസ്ട്രിറ്റ് മെഡിക്കല് ഓഫിസര്ക്കും ഓരോന്ന് വീതം വെങ്കിടങ്ങ്, ആലപ്പാട് കുടുംബാരോഗ്യ കേന്ദ്രങ്ങള്ക്കും പാവറട്ടി സ്വാന്തനം പാലിയേറ്റീവ് യൂണിറ്റ്, കോതമംഗലം പീസ് വാലിഹുമണ് കെയര് ഫൗണ്ടേഷന് എന്നിവര്ക്കുമാണ് വിതരണം ചെയ്തത്.